ettekirjutus

Paide	25.11.2016 nr 7.2-6.4/2811-1	
23.11.2016 toimunud paikvaatlusel Järva TÜ Paide Kaubamaja, Pärnu tn 2, Paide linn, Järva maakond tuvastati tuleohutusnõude rikkumine, mille olemus on kirjeldatud paikvaatluse protokollis nr 7.2-5.4/4666-2

Päästeameti Lääne päästekeskuse ohutusjärelevalve büroo vaneminspektor Lennart Okas, võtnud aluseks  korrakaitseseaduse § 28 lg 1, ning hinnanud haldusmenetluse käigus kogutud tõendeid ja välja selgitatud asjaolusid,

otsustas:

Anda käesoleva haldusakti adressaadile – Järva Tarbjate Ühistu (10097762), Tööstuse 11, Paide linn, Järva maakond – järgmise ettekirjutuse, mis tuleb täita määratud tähtajaks:

1.Kohustada Järva Tarbijate Ühistu tagama Järva TÜ Paide Kaubamaja hoones evakuatsioonivalgustuse iga-aastase hoolduse läbiviimine kvalifikatsiooni omava isiku poolt. 
Selgitus: Tuleohutusülevaatusel on  tuvastatud, et hoones ei ole evakuatsioonivalgustuse hooldust läbi viidud. Vastavalt EVS-EN 50172:2005 „Evakuatsiooni hädavalgustussüsteemid“ p 7.2.3 ja 7.2.4 tuleb evakuatsioonivalgustust kontrollida igakuiselt ja iga-aastaselt. Hooldus on vajalik tagamaks, et valgustid on töökorras ja täidavad oma funktsiooni ohuolukorras.
Alus: Tuleohutuse seadus § 31 p 2, mis kohustab tuleohutuspaigaldise omanikku korraldama ettenähtud juhtudel tuleohutuspaigaldise vaatlust, kontrolli ja hooldust. 
Majandus- ja taristuministri määrus  02. juuni 2015 a. määrus nr. 54 „Ehitisele esitatavad tuleohutusnõuded” § 40 lg 1  vastavalt § 30 lg 3, mis sätestab, et tuleohutuspaigaldis peab ehitisesse paigaldatuna vastama temale ettenähtud asjakohasele tehnilisele normile, samuti peab ta olema hooldatud ja kontrollitud.
Täitmise tähtaeg :  25.12.2016
Sunniraha hoiatus: juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit- sunniraha  200,00 (kakssada)   eurot.

Juhul kui haldusakti adressaat leiab, et haldusaktiga või haldusmenetluse käigus on rikutud tema õigusi või piiratud tema vabadusi, on tal õigus esitada vaie Päästeametile (Raua 2, 10124 Tallinn, rescue@rescue.ee) või kaebus Tallinna Halduskohtu Tallinna kohtumajja (Pärnu mnt.7, 15082, Tallinn) 30 päeva jooksul arvates päevast, millal ta vaidlustatavast haldusaktist teada sai või oleks pidanud teada saama.

Ettekirjutuse täitmisest palume informeerida meid kirjalikult postiaadressil Päästeameti Lääne päästekeskuse Järvamaa päästepiirkond, Põllu 23, Paide või digitaalselt allkirjastatud dokumendina e-posti aadressile lennart.okas@rescue.ee

(allkirjastatud digitaalselt)
Lennart Okas
Ohutusjärelevalve büroo vaneminspektor
Lääne päästekeskus
384 8814
lennart.okas@rescue.ee

Käesolev ettekirjutus on saadetud elektrooniliselt:

1)	Järva TÜ; mati.tiivas@jarvaty.ee